**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 3/03/2022**

 **Αριθ. Πρωτ. : 3533**

**ΑΠΟΣΠΑΣΜΑ**

# Από το πρακτικό της αριθμ. 6ης /2022ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης της Οικονομικής Επιτροπής Δήμου Λεβαδέων

 **Αριθμός απόφασης : 44**

**΄Εγκριση Προϋπολογισμού οικονομικού έτους 2022 της Κοινωφελούς Επιχείρησης του Δήμου Λεβαδέων (Κ.Ε.Δ.Η.Λ.)΄΄.**

Στη Λιβαδειά σήμερα 02α Μαρτίου 2022 ημέρα Τετάρτη & ώρα 14.00 συνήλθε σε συνεδρίαση η Οικονομική Επιτροπή του Δήμου Λεβαδέων **, , η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη** ,βάσει των: ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» » και μετά από την αρ.πρωτ. 3151/25-02-2022 έγγραφη πρόσκληση του Προέδρου της (Δημάρχου Λεβαδέων).

 Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα (9) μελών ήταν παρόντα επτά (7) ήτοι:

 **ΠΑΡΟΝΤΕΣ ΑΠΟΝΤΕΣ**

1 .Ταγκαλέγκας Ιωάννης – Πρόεδρος 1. Πούλος Ευάγγελος

 2. Μητάς Αλέξανδρος 2. Καραμάνης Δημήτριος

3. Καλογρηάς Αθανάσιος

4. Σαγιάννης Μιχαήλ Αν και είχαν προσκληθεί νόμιμα

5.Μερτζάνης Κωνσταντίνος

6. Καπλάνης Κωνσταντίνος

 7. Μπράλιος Νικόλαος

 Εισηγούμενος το 4ο θέμα της ημερήσιας διάταξης έθεσε υπόψη των μελών το με αριθμ. πρωτ. 232/18-02-2022 έγγραφο του Προέδρου του Δ.Σ. της ΚΕΔΗΛ με το οποίο υποβάλλεται προς ψήφιση η 1/10-01-2022 απόφαση του Διοικητικού Συμβουλίου της Κ.Ε.Δ.Η.Λ. και εξέθεσε τα παρακάτω :

*Σύμφωνα με τις παρ. 1-3 του άρθρου 260 του Ν.3463/2006, η διαχείριση των κοινωφελών επιχειρήσεων γίνεται σύμφωνα με ιδιαίτερο προϋπολογισμό εσόδων και εξόδων και είναι ανεξάρτητη από την υπόλοιπη δημοτική ή κοινοτική διαχείριση.*

*Το οικονομικό έτος της διαχείρισης των επιχειρήσεων συμπίπτει με το ημερολογιακό έτος. Ο προϋπολογισμός καταρτίζεται βάσει προβλέψεων που στηρίζονται σε οικονομικά στοιχεία και υποβάλλεται προς έγκριση στο Διοικητικό Συμβούλιο της επιχείρησης, μετά από εισήγηση του Προέδρου. Μετά την έγκρισή του από το Διοικητικό Συμβούλιο, υποβάλλεται προς έγκριση στην Οικονομική Επιτροπή του Δήμου Λεβαδέων.*

*Επίσης σύμφωνα με την ΚΥΑ 50891/10.09.2007, άρθρο 2 – ΦΕΚ 1876/ Β΄/14.09.2007:*

* *Η οικονομική διαχείριση της επιχείρησης ενεργείται με βάση το δικό της προϋπολογισμό εσόδων και εξόδων, σύμφωνα με το άρθρο 260 του ΚΔΚ.*
* *Ο προϋπολογισμός καταρτίζεται από την οικονομική υπηρεσία, βάσει προβλέψεων που στηρίζονται σε οικονομικά ή άλλα στοιχεία και υποβάλλεται προς έγκριση προς το Διοικητικό Συμβούλιο της επιχείρησης, μετά από εισήγηση του Προέδρου.*
* *Μετά την έγκρισή του από το Διοικητικό Συμβούλιο, υποβάλλεται προς έγκριση στην Οικονομική Επιτροπή σύμφωνα με το άρθρο 3, Ν4623/2019.*
* *Σε περίπτωση χρηματοδότησης της επιχείρησης από τον Δήμο, ο προϋπολογισμός περιέχει το αντίστοιχο ετήσιο μέρος του προγράμματος δράσης, σύμφωνα με το άρθρο 259 του ΚΔΚ.*

Στη συνέχεια έθεσε υπόψη των μελών την απόφαση αριθμ. 1/ 10.01.2022 (Α.Δ.Α.:ΩΑ80ΟΞΨ5-90Ψ) του Διοικητικού Συμβουλίου της Κοινωφελούς Επιχείρησης του Δήμου Λεβαδέων , με την οποία καταρτίστηκε και ψηφίστηκε ο προϋπολογισμός του έτους 2022 σύμφωνα με την οποία ο προϋπολογισμός της επιχείρησης είναι ισοσκελισμένος και συγκεντρωτικά παρουσιάζεται ως κατωτέρω:

**ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΕΣΟΔΩΝ – ΕΞΟΔΩΝ ΕΤΟΥΣ 2022**

|  |  |  |
| --- | --- | --- |
| **Κ.Α.Ε.** | **ΠΕΡΙΓΡΑΦΗ Κ.Α. ΕΣΟΔΩΝ** |  |
| **02** | **ΕΣΟΔΑ ΑΠΟ ΚΙΝΗΤΗ ΠΕΡΙΟΥΣΙΑ (ΤΟΚΟΙ)** | 100,00 |
| **12** | **ΕΚΤΑΚΤΕΣ ΕΠΙΧΟΡΗΓΗΣΕΙΣ ΓΙΑ ΚΑΛΥΨΗ ΛΕΙΤΟΥΡΓΙΚΩΝ ΔΑΠΑΝΩΝ** | 738.812,30 |
| **41** | **ΕΙΣΠΡΑΞΕΙΣ ΥΠΕΡ ΤΟΥ ΔΗΜΟΣΙΟΥ ΚΑΙ ΤΡΙΤΩΝ** | 135.540,00 |
| **51** | **ΧΡΗΜΑΤΙΚΑ ΥΠΟΛΟΙΠΑ** | 151.120,04 |
|  | **ΣΥΝΟΛΟ ΕΣΟΔΩΝ 2022** | **1.025.572,34** |
| **Κ.Α.Ε** | **ΠΡΟΫΠΟΛΟΓΙΣΜΟΣ ΕΞΟΔΩΝ 2022** |   |
| **60** | **ΑΜΟΙΒΕΣ ΚΑΙ ΕΞΟΔΑ ΠΡΟΣΩΠΙΚΟΥ** | 200.771,64 |
| **61** | **ΑΜΟΙΒΕΣ ΚΑΙ ΕΞΟΔΑ ΑΙΡΕΤΩΝ ΚΑΙ ΤΡΙΤΩΝ** | 271.240,00 |
| **62** | **ΠΑΡΟΧΕΣ ΤΡΙΤΩΝ** | 211.864,49 |
| **63** | **ΦΟΡΟΙ-ΤΕΛΗ** |  1.000,00 |
| **64** | **ΛΟΙΠΑ ΓΕΝΙΚΑ ΕΞΟΔΑ**  | 41.635,00 |
| **65** | **ΤΟΚΟΙ ΚΑΙ ΣΥΝΑΦΗ ΤΡΑΠΕΖΙΚΑ ΕΞΟΔΑ** |  1.377,55 |
| **66** | **ΔΑΠΑΝΕΣ ΠΡΟΜΗΘΕΙΑΣ ΑΝΑΛΩΣΙΜΩΝ** | 20.700,00 |
| **67** | **ΠΑΡΑΧΩΡΗΣΕΙΣ – ΕΠΙΧΟΡΗΣΕΙΣ -ΔΩΡΕΕΣ** | 82.478,00 |
| **71** | **ΠΡΟΜΗΘΕΙΕΣ ΠΑΓΙΩΝ** | 9.500,00 |
| **81** | **ΠΛΗΡΩΜΕΣ ΥΠΟΧΡΕΩΣΕΩΝ Π.Ο.Ε.** | 50.000,00 |
| **82** | **ΛΟΙΠΕΣ ΑΠΟΔΟΣΕΙΣ** | 129.905,66 |
| **91** | **ΑΠΟΘΕΜΑΤΙΚΟ** | 5.100,00 |
|  | **ΣΥΝΟΛΟ ΕΞΟΔΩΝ 2022** | **1.025.572,34** |

 Ακολούθως το λόγο πήρε ο δημοτικός σύμβουλος κ. Μπράλιος Νικόλαος ,ο οποίος δήλωσε ότι ταυτίζεται με την άποψη που εξέφρασε στο Διοικητικό Συμβούλιο της ΚΕΔΗΛ το μέλος του κ. Τσιφής Δημήτριος , « επειδή η θέση της παράταξης του είναι πολιτική, δεν συμφωνεί με τον κυβερνητικό σχεδιασμό αναφορικά με το Μεταναστευτικό, όπως δεν συμφωνεί και με τη φθίνουσα πορεία του προγράμματος ESTIA 2021, τη μείωση των θέσεων στέγασης και τη μείωση της χρηματοδότησης που έχει ως συνέπεια τη μείωση του απασχολούμενου προσωπικού», και για το λόγο αυτό δήλωσε ότι θα ψηφίσει ΠΑΡΩΝ»

 Η Οικονομική Επιτροπή λαμβάνοντας υπόψη:

* την παρ.1-3 του άρθρου 260 του ν. 3463/2006 ( ΚΔΚ )
* την παρ.1 του άρθρου 256 του ν. 3463/2006
* την ΚΥΑ 50891/10.9.2007(ΦΕΚ 1876 Β) ,άρθρο 2ο
* το άρθρο 3 του Ν4623/2019
* Τις διατάξεις του άρθρου 40 του Ν. 4735/2020 που αντικατέστησε το άρθρο 72 του Ν.3852/2010
* Την 1/ 10-1.2022 απόφαση του Διοικητικού Συμβουλίου της ΚΕΔΗΛ ( Α.Δ.Α.:ΩΑ80ΟΞΨ5-90Ψ) με την οποία ψηφίστηκε ο προϋπολογισμός του οικονομικού έτους 2022 και διαβιβάστηκε στην Οικονομική Επιτροπή με το υπ΄αριθμ. 232 /18-02-2022 έγγραφο του Προέδρου της Κ.Ε.ΔΗ.Λ
* την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»
* τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών
* - Την παρ. 2 της Εγκυκλίου ΥΠ.ΕΣ 93/2019 ( ΑΔΑ : ΩΓ88465ΧΘ7-ΘΙΡ) σύμφωνα με την οποία : “.Αν κάποιο μέλος του συμβουλίου ή της επιτροπής αρνηθεί ψήφο ή δώσει λευκή ψήφο, λογίζεται ως παρόν μόνο για την ύπαρξη της απαρτίας και η ψήφος του δεν υπολογίζεται στον σχηματισμό της απαιτούμενης πλειοψηφίας καθώς δεν προσμετράται ούτε στις θετικές ούτε στις αρνητικές ψήφους.”
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση

.

**ΑΠΟΦΑΣΙΖΕΙ ΟΜΟΦΩΝΑ**

 Εγκρίνει τον Προϋπολογισμό του έτους 2022 της Κοινωφελούς Επιχείρησης του Δήμου Λεβαδέων , όπως καταρτίστηκε σύμφωνα με την αριθμ. 1/10.01.2022 απόφαση του Διοικητικού Συμβουλίου και όπως εμφανίζεται στο συνημμένο κείμενο το οποίο αποτελεί αναπόσπαστο μέρος της παρούσας.

 Συγκεντρωτικά τα έσοδα-έξοδα παρουσιάζονται:

* Σύνολο Εσόδων: 1.025.572,34€
* Σύνολο Εξόδων: 1.025.572,34€

**Η παρούσα απόφαση πήρε αριθμό 44/2022.**

Αφού συντάχθηκε το πρακτικό αυτό, υπογράφεται ως ακολούθως:

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

 ΤΑ ΜΕΛΗ

1.Μητάς Αλέξανδρος ΠΙΣΤΟ ΑΠΟΣΠΑΣΜΑ

2. Καλογρηάς Αθανάσιος Λιβαδειά 3-3-2022

3. Μερτζάνης Κωνσταντίνος Ο ΠΡΟΕΔΡΟΣ

4.Σαγιάννης Μιχαήλ

5. Καπλάνης Κωνσταντίνος

6. Μπράλιος Νικόλαος ΙΩΑΝΝΗΣ Δ. ΤΑΓΚΑΛΕΓΚΑΣ

 ΔΗΜΑΡΧΟΣ ΛΕΒΑΔΕΩΝ